
S'analitza l'evolució del front dunar (foredune), de la vegetació arbòria i dels lòbuls 
sedimentaris principals (blowouts) del sistema dunar de s'Olla (Menorca) al llarg del 
període 1956-2012. Els resultats obtinguts permeten concloure com la destrucció de 
la primera línia de dunes és determinant alhora de valorar el comportament 
geomorfològic del sistema. La sinèrgia entre la desaparició de la foredune i la 
disminució de la superfície vegetada fa que els sistemes siguin molt més actius des 
del punt de vista sedimentari, incrementant així la vulnerabilitat erosiva de les 
platges. A més, s'Olla és un exemple paradigma per veure el paper que l'estructura 
geològica local té envers a la seva evolució sedimentaria. Estudis com aquests 
aporten arguments empírics i sòlids que poden esdevenir vàlids per a polítiques de 
gestió i conservació sostenibles per aquests ambients. 

Paraules clau: Menorca, sistema dunar, evolució espai-temps, gestió, conservació, 
blowout. 


GEOMORPHOLOGICAL EVOLUTION OF THE S'OLLA DUNE SYSTEM 
(MENORCA, BALEARIC ISLANDS). It is analysed the evolution of dune front 
(foredune), tree vegetation and the main sedimentary lobes (blowouts) of the dune 
system of s'Olla (Menorca) over the period 1956-2012. Results obtained allow 
concluding how the destruction of the first strip of dunes is determinant at the time to 
analyse the whole geomorphological behaviour of the dune complex. The synergy 
between the disappearance of the foredune and the decrease of vegetated surface 
makes these systems much more actives increasing the erosive vulnerability of their 
beaches. Furthermore, s'Olla is a clear example to see the role that its geological 
structure has in its sedimentary evolution over the time. Studies like this contribute 
with empirical data that can help to improve the management tools sustainable for 
these environments. 

Key words: Menorca, dune system, space-time evolution, management, conservation, 
blowout. 

d'acumulació. Al llarg del litoral de les 
Balears aquests són un dels sistemes més 


Els sistemes platja-duna són una de les complexos, i a la vegada, més fràgils. 
manifestacions més conegudes en les costes  Esdevenen ambients on el seu equilibri es 

fonamenta en una perfecta simbiosi entre el 
món biòtic i abiótic, el món submergit i 
l'emergit. 

Avui dia molts d'aquests sistemes que 
sofreixen greus problemes d'equilibri i 
conservació (Nordstrom, 2000). Tanmateix, 
hi ha hagut tendència a relacionar aquests 
problemes amb els constants canvis del 
nivell del mar al llarg del temps, amb 
especial èmfasi sobre el Plistocè i Holocè, 
producte de la conjugació de factors físics, 
climàtics, glacio-eustàtics i de subsidència 
(Goso, 2006). No obstant, està provat i 
verificat empíricament que la zona litoral 
s'adapta de manera constant, rítmica i 
sincrònica a les situacions esdevingudes pel 
que fa als canvis del nivell del mar (Brunel 
i Sabatier, 2009; Aagaard i Sorensen, 
2012). No funciona d'igual manera enfront 
als canvis provocats per la pressió humana. 

Des de la meitat del segle XX, amb 
l'explosió de l'activitat turística a les Illes 
Balears, especialment a Mallorca, els 
sistemes dunars litorals han estat els 
ambients més perjudicats degut a la seva 
localització en indrets de costes baixes i 
arenoses, idònies per l'establiment de 
l'activitat turística 1 per les seves 
respectives infraestructures (Roig-Munar et 
al., 2005). Com a conseqüència d'aquestes 
característiques, l'ocupació del litoral per 
l'ús d'un turisme de masses ha generat una 
degradació de les platges a tenir en compte 
(Rodríguez-Perea et al., 2000). En aquest 
sentit, Mir-Gual et al. (2012), deguda la 


fragilitat d'aquests sistemes, 
complementada per la gran pressió a la que 
es veuen sotmesos recurrentment, 


defineixen alguns punts que, atenent a la 
seva alta fragilitat, la seva alteració suposa 
un impacte negatiu, no tan sols a escala 
local, sinó de manera sinèrgica, podent 
inclús afectar a la integritat del sistema. 

És sabut que en el cas de les Illes 
Balears hi ha hagut un retrocés generalitzar 


dels sistemes dunars sedimentaris litorals. 
Alguns estudis com Mir-Gual et al. (2014) 
han demostrat que aquesta tendència té una 
important correlació temporal | amb 
l'arribada i explosió de la indústria turística 
de masses, cap als anys 60 del segle XX. 
Endemés, els mateixos autors demostren 
com les zones més erosionades en els fronts 
dunars d'alguns sistemes (retrocessos de 
fins a -20 m) estan íntimament relacionades 
amb les zones de màxima afluència 
antròpica. Després de dècades i de conèixer 
la situació actual de molts de sistemes 
litorals sedimentaris, és important afirmar 
que tot i que l'activitat turística aporta 
elevats beneficis econòmics, una mala 
gestió en aquests ambients genera impactes 
notablement negatius per a la seva 
conservació (Roig-Munar et al., 2009, 
McLaughlin et al., 2002). 

La majoria dels estudis centrats en 
l'anàlisi de les costes sedimentàries han 
vessat els seus esforços en estudiar els 
agents, factors i processos que intervenen 
en la seva formació (Puig et al., 2014, 
Smyth et al., 2013). No obstant existeix 
manco informació pel que fa al 
comportament d'aquests sistemes un cop ja 
formats; és a dir, sobre els seus processos 
d'erosió i sedimentació o bé, sobre els seus 
patrons d'evolució. Mir-Gual (2014) obre, 
en el cas de les Illes Balears, aquesta línia 
de recerca. A petita escala, i a partir de 
l'estudi de les morfologies blowout 
existents en diferents sistemes dunars de les 
Balears, estudia com incideix la dinámica 
eòlica en el flux i patrons de transport 
sedimentari entre la platja alta 1 el camp de 
dunes consolidades. Endemés però, i 
extrapolant aquesta anàlisis a la integritat 
de diferents sistemes platja-duna, determina 
distints models d'evolució en escala 
espacial i temporal. 

Amb tot, aquest treball pretén mostrar el 
model evolutiu que ha seguit el sistema 

dunar de s'Olla, localitzat a la costa 
septentrional de l'illa de Menorca (Fig. 1). 
A partir d'una anàlisis espacio-temporal 
duta a terme amb l'aplicació de sistemes 
d'informació geogràfica es pot veure, 
atenent a la valoració de distintes variables, 
com aquest sistema ha anat evolucionant en 
el transcórrer de les darreres dècades, des 
de 1956 ençà. Així, el treball intenta 
relacionar els agents físics i antròpics que 
han condicionat el — comportament 
geomorfològic d'aquest sistema i els seus 
processos erosius. El coneixement sobre el 
comportament d'aquests sistemes des d'una 
perspectiva temporal ample pot ajudar 
també a conèixer els seu funcionament i, en 
conseqüéncia, a prendre en consideració 
mesures de gestió óptimes positives pel seu 
estat de conservació. 


Localització i caracterització geográfica 
del sistema dunar 

El sistema dunar de s'Olla es localitza a 
la costa septentrional de l'illa de Menorca 
(Fig. 1). En l'actualitat el sistema es troba 
notablement alterat a conseqüència dels 
processos urbanitzadors donats al llarg de 
les darreres décades, tot 1 que encara se'n 
pot percebre la seva integritat. La superfície 
que actualment ocupen les morfologies 
holocéniques i recents, segons Servera 
(1997), és d'aproximadament 0.24 km’. El 
sistema en sí es desenvolupa a partir de la 
platja que es forma dintre de l'entrada 
existent entre cap Gros, a la part oriental, i 
el cap de Galta de sa Bova, a la part 
occidental. En termes generals, es tracta 
d'un sistema altament actiu, fet que fa 
pensar amb el seu alt dinamisme energétic, 

Fig. 1. Localització geogràfica de s'Olla i representació esquemàtica de les característiques 
geològiques i geomorfològiques. Modificat de Servera (1997). 

Fig. 1. Geographical location of s'Olla and geomorphological sketch of its geological and 
geomorphological features. Modified of Servera (1997). 





162 Boll. Soc. Hist. Nat. Balears, 58 (2015) 


incrementat per la seva obertura als vents 
de tramuntana. Endemés, la seva disposició 
respecte a la línia de costa incrementa la 
canalització del flux eólic incident, actuant 
per efecte embut (principi de Bernoulli) 
sobre el desenvolupament del sistema dunar 
consolidat terra endins. 

Les característiques físiques 1 
dinàmiques del sistema platja-duna de 
s'Olla fan pensar que el perceptible 
dinamisme en el seu comportament i 
evolució dugui associat la importància de 
conèixer i delimitar quins han estat els 
patrons evolutius a llarg termini. Des d'una 
perspectiva general, el sistema dunar de 
s'Olla, i a diferència dels patrons evolutius 
de la majoria dels sistemes balears — 
cordons de dunes paral-lels —, manté una 
direccionalitat perpendicular a la línia de 
costa (Fig. 1 i 2). Aquesta tendència es 
manifesta principalment a partir del 
desenvolupament terra endins de dos grans 
lòbuls de deflació o blowouts localitzats en 


E Blowout I 
E Duna mobil 


E Foredune 





cada un dels extrems. L'alt dinamisme 
energètic i sedimentari en primera línia per 
una banda, i l'estat de degradació sota el 
qual s'ha vist el cordó de foredunes al llarg 
dels anys per l'altra, són els dos agents que 
expliquen la poca superfície avui en dia 
ocupada per dunes mòbils o semi- 
estabilitzades — per vegetació —. 

Servera (1997) indica que el sistema es 
desenvolupa terra endins a partir d'una 
platja d'uns 300 m de llargària, amb una 
amplada que oscil-la entre els 25-175 m i 
amb una superfície aproximada als 18.758 
m°. El dinamisme físic associat al sistema 
fa que les dimensions i cobertures de cada 
unitat pugui variar substancialment amb el 
temps. No obstant, les foredunes, després 
de sofrir gairebé una integral desaparició, 
tenen una cobertura entorn als 925 m, 
alternada amb la preséncia de morfologies 
embrionàries tals com shadow dunes o echo 
dunes, que s'estendrien al llarg d'uns 3.563 


2 
m. 


Fig. 2. Vista obliqua del sistema dunar de s'Olla — orientada cap al sur —. 
Fig. 2. Oblique view of s'Olla dune system — toward South —. 

Pel que fa a les dunes mòbils aquestes 
ocuparien una superfície aproximada a les 
9.5 ha, estenent-se terra endins fins a uns 
450 m de la línia de costa. Finalment, el 
sector de dunes estabilitzades, segons 
Servera (1997), és el que més ha patit les 
conseqüéncies dels diferents processos 
urbanitzadors. L'àrea a on encara aquestes 
morfologies  estabilitzades es poden 
reconèixer ocupa una superfície 
aproximada a les 13 ha. Tal i com postulen 
Martín-Prieto i Rodríguez-Perea (1996) i 
Levin et al. (2008), la vegetació és una de 
les variables que millor indica l'estat de 
conservació en els sistemes platja-duna. En 
el cas de s'Olla, la diversitat d'espècies 
vegetals herbàcies és menor que en altres 
sistemes dunars de Menorca, inclús sent 
visible la seva absència en alguns sectors 
del front dunar fins les actuacions dutes a 
terme a partir de 2002 (Fraga i Martín- 
Prieto, 2012). 


Materials i mètodes 


Per tal de mesurar sistemàticament les 
variacions en els canvis de la primera línia 
de duna i de la cobertura vegetal arbòria al 
sistema platja-duna de s'Olla al llarg del 
període 1956-2012  s'ha seguit una 
metodologia desenvolupada a partir de la 
utilització conjunta de cartografia a escala 
1:5.000 amb fotografies aèries verticals, ja 
que constitueixen el document més utilitzat 
per el càlcul de les taxes d'erosió/acreció 
litoral (Ojeda, 2000, Vizcaino, 2001). Per a 
tal fi s'han pres com a referència vuit 
fotogrames compresos entre els anys 1956 i 
2012. 

La digitalització dels fotogrames 
verticals s'ha dut a terme a través de la 
restitució fotogramètrica mitjançant un SIG 
(Sistema d'Informació Geogràfica) la qual 
permet la correcció geomètrica de les 


imatges aèries que presenten errors degut a 
la distorsió panorámica, obliqüitat, altitud i 
perspectiva, així com les deformacions 


inherents a la perspectiva cònica 
fotográfica. Les imatges han estat 
rectificades a través del software 


ArcGIS™, el qual adapta les imatges a un 
sistema de coordenades homogeni. La 
correcció geomètrica de la imatge ens 
permet poder traslladar les seves dades a 
una altra imatge a la qual es pot donar la 
projecció desitjada — en el nostre cas una 
projecció UTM —. Una vegada traslladades 
totes les fotografies al mateix sistema de 
coordenades (ETRS 1989 31N) la 
metodologia utilitzada, basada amb de 
l'eina Digital Shoreline Analysis System 
(Thieler et al., 2009), ens ha permès 
l'estudi comparatiu dels canvis en les 
diferents línies de costa i duna, permetent 
alhora establir-se les respectives 
comparacions des de la perspectiva 
temporal i espacial. 


Resultats 


Evolució del front dunar (1956-2012) 

Si es quantifica l'evolució i el 
comportament del front de dunes de s'Olla 
des de 1956 fins a l'actualitat es veu com 
aquest ha estat controlat pels processos 
erosius existents, traduits al llarg del temps 
amb un retrocés generalitzat de la primera 
línia de duna, tot i que amb algunes 
puntualitzacions, al transcórrer dels darrers 
anys. 

En termes generals el front dunar de 
s'Olla, al llarg del període 1956-2012, ha 
sofert un retrocés mitjà de 33.48 m, amb 
una taxa de -0.6 m/any (Taula 1). Des del 
punt de vista espacial el comportament 
erosiu del sistema en questió ha estat 
gairebé generalitzat. Els patrons evolutius 
de la primera línia de dunes s'han vist 
afectats per l'erosió, arribant a retrocessos 

1956- 1956- 
1979 1989 
Retrocés 
absolut (m) -47,97 -35,09 
EPR (m/any) -2,10 -1,09 


1956- 1956- 1956- 1956- 
2002 2006 2008 2012 
-32,24 -35,20 -36,14 -33,48 
-0,70 -0,70 -0,69 -0,60 


Taula 1. Taxes de retrocés acumulat en el front dunar de s'Olla entre el període 1956-2012 — les 
dades sempre prenen com a referència la situació de 1956 —. 
Table 1. Accumulated rates patterns along the dune front of s'Olla over the period 1956-2012 (data 


take as reference the situation of 1956). 


de fins a -43 m (acumulats entre 1956- 
2012) (Fig. 3A). No obstant aquesta 
tendència queda manifesta sobretot el 
sector oriental de la platja, i amb un punt 
d'inflexió marcat el 2002 (Fig. 3B). 

La diferència entre la situació mostrada 
pel sector oriental 1 occidental a la Fig. 3 
respon principalment a la situació inicial de 
1956. En aquest any no existia línia de 
foredune al sector occidental, esdevenint 
aquesta la part més dinámica del sistema, 
controlada per processos de  deflació 
sedimentària des de la platja alta cap a 
l'interior. No obstant, sí existia front dunar 
al sector oriental. A partir de 2002 es 
començaren a aplicar mesures de gestió 
enfocades a la recuperació geomorfológica 
de la primera línia (Roig-Munar ef al., 
2007) revertint positivament al llarg de tota 
la platja (Fig. 3B). Aquest fet suposà una 
certa recuperació del sector oriental, que 
fins al moment havia estat controlat per un 
important retrocés, arribant a màxims de 
creixement de 45 m (2002-2012). D'altra 
banda, ajudaren a la formació i 
desenvolupament d'una primera línia de 
duna al sector occidental, inexistent fins al 
moment, i amb màxims de creixement i 
desenvolupament de fins a 33 m. 

Temporalment, si bé la tendència 
general ha estat marcada pel retrocés del 
front dunar, aquesta s'ha donat amb 
diferents intensitats. Cap apuntar algunes 
apreciacions sorgides a partir del 2002, 


punt d'inflexió vers a l'estat de conservació 
de la primera línia de s'Olla. En termes 
acumulatius, des de la situació inicial de 
1956, la tendència va ser notablemente 
negativa en tant a la situació de la primera 
línia de duna i del seu estat de conservació, 
amb una tendència de retrocés manifesta en 
cada un dels períodes analitzats (Fig. 4). No 
obstant, si l'anàlisi es limita al període entre 
2002-2012 (panell inferior de la Fig. 4) es 
pot observar com hi ha un canvi de 
tendència notablement considerable, inclús 
manifestat per l'acreció sedimentària i 
recuperació de la foredune. Aquest canvi de 
tendència queda palès quantitativament a la 
Taula 2, a on es postula com un moment 
d'inflexió el qual canvia la tendència de 
retrocés soferta pel sistema fins al moment. 
De fet, si s'analitza el basculament del front 
de dunes per períodes es veu com en el 
primer, 1956-1979, s'experimenta el màxim 
retrocés, amb -47.97 m i una taxa de -2.10 
m/any. Si bé els propers, 1979-1989 i 1989- 
2002, disminueixen lleugerament la 
tendència inicial, encara experimenten 
retrocessos que apunten a la degradació del 
front dunar, amb -35.09 m i -1.09 m/any, i 
32.24 m i 0.7 m/any respectivament. 
Atenent a dites xifres doncs, la tendència 
entre el període 1956-2002 és notablement 
negativa vers a l'estat de conservació de la 
Joredune a s'Olla, experimentant un 
retrocés més que considerable. 

Canvis 1956-2012 (m) A) 


16-17 
1,578572 - 19 
19-22 
— 22-33 
— 33 - 45 





Fig. 3. Evolució del front dunar de s'Olla entre 1956-2012 i 2002-2012. Cartografia de 2012. 
Fig. 3. Evolution of the front dune of between 1956-2012 and 2002-2012. The aerial 
photography belongs to 2012. 

Fig. 4. Evolució espacio-temporal del front dunar de s'Olla per períodes, sempre partint de la situació 


inicial de 1956. 


Fig. 4. Space-time evolution of the dune front of s'Olla by periods, always departing of 1956's 


situation. 


No obstant, i com  s'esmentava 
anteriorment, la situació sofreix una certa 
millora a partir d'aquest moment. Si bé és 
cert que el cómput final queda marcat per 
una tendéncia erosiva del sistema (panell 
superior Fig. 4), a partir de 2002 la 
tendéncia canvia, inclás donant signes de 


recuperació i acreció sedimentària en 
alguns sectors de la platja. Dita recuperació 
es mostra també a la Taula 2, a on es pot 
apreciar com entre 2002 i 2012 la tendència 
general passa a ser — tot i que de manera 
molt tímida — positiva. El període 2002- 
2006 és el primer que mostra el canvi, amb 








1956- 1979- 
1979 1989 
Retrocés 
absolut (m) -47,97 -12,88 
EPR (m/any) -2,10 -0,9 


1989- 2002- 2006- 2008- 
2002 2006 2008 2012 

-19,36 0,02 0,94 0,96 
-1,2 0 0,01 0,02 


Taula 2. Evolució del front dunar de s” Olla per períodes. 
Table 2. Evolution of the dune front of s'Olla by periods. 

un creixement mitjà de 0.02 m. Aquesta 
tendència es reafirma 1 consolida als 
períodes posteriors, concretament entre 
2006-2008 amb un creixement del 0.94 m i 
una taxa de 0.01 m/any, i entre 2008-2008, 
amb un creixement de 0.96 m i una taxa de 
0.02 m/any. 


Variació de la cobertura vegetal arbòria 
(1956-2012) 

Si s'observa la Taula 3 i la Fig. SA 
s'aprecia una reducció lleugera i sostinguda 
en el temps vers a la superfície de la 
vegetació arbòria en la seva primera línia. 
En termes absoluts la màxima cobertura 
arbòria al sistema dunar de s'Olla — al llarg 
del període estudiat — es troba al 1956 — 
situació pre-turística — amb un total de 
78.774 m’, mentre que la mínima és 
compartida pels anys 2006 i 2008, amb 
60.924 m? respectivament. 


Any Superfície vegetada (m?) 
1956 78774 
1979 68053 
1989 61296 
2002 62598 
2006 60924 
2008 60924 
2012 62400 





L'anàlisi que millor reflexa la seva 
evolució és la que es pugui fer del 
comportament i la tendència de la cobertura 
arbòria per períodes (panell dret de la Taula 
3 1 Fig. SB). Si bé és cert que el còmput 
general del període total analitzat segueix 
essent negatiu, es mostren alguns punts de 
creixement vers a la cobertura vegetal, o si 
més no almanco, d'estabilització. 
Clarament hi ha una reducció significativa 
al llarg dels dos primers períodes, entre 
1956-1989, amb una pèrdua total — si 
sumem els dos períodes per separat — de 
17.478 m^. No obstant la tendència es 
comenga a invertir des de 1989, comengant 
amb un lleuger increment fixat en 1.302 m?. 
Finalment, i si bé és cert que en el període 
2002-2006 es torna a experimentar una 
tímida reducció amb -1.674 m, des de 
llavors fins a l'actualitat es dóna una 
tendéncia d'estabilització, finalitzant amb 
un creixement de 1.476 m! en el període 
2008-2012. 


Període Superfície vegetada (m?) 
1956-1979 -10721 
1979-1989 -6757 
1989-2002 1302 
2002-2006 -1674 
2006-2008 0 
2008-2012 1476 








Taula 3. Evolució de la superfície de vegetació arbória al sistema de s'Olla. A l'esquerra es 
distingeixen les respectives superfícies per a cada un dels anys analitzats, mentre que a la dreta es fa 
el respectiu pels diferents períodes temporals analitzats. 

Table 3. Evolution of the vegetated surface in the dune system of s'Olla. The left panel shows the 
vegetated area by each of the sampling years whilst on the right panel are shown the vegetated area 


by period. 

Evolució espai-temps de la superfície vegetada al sistema de s'Olla. A la part superior (A) es 


mostra l'evolució considerant cada un dels anys analitzats entre el període 1956-2012, mentre que a la 
part inferior (B) es fa el propi considerant-la en períodes temporals determinats. Ambdues gráfiques 


es relacionen amb la Taula 3. 


Fig. 5. Space-time evolution of the vegetated surface in the dune system of s'Olla. On the upper panel 
(A) is shown the evolution considering each of the years analysed over the period 1956-2012, whilst 
on the lower panel (B) is shown the evolution by period. Both graphs are linked to Table 3. 


Després de la tendència negativa 
acumulada i de decreixement de la 
superfície arbória en el sistema de s'Olla, 
cap fer émfasi al procés d'estabilització i 
recuperació donat, sobretot, a partir de 
2002. Recordant el que apuntàvem en 
epígrafs anteriors, les mesures de gestió 
aplicades vers a la recuperació 


geomorfológica i ecológica del front dunar 
han donat una certa estabilització del 
sistema, suposant per tant una menor 
dinàmica eólica i sedimentària des de la 
platja alta cap al seu interior. Aquesta 
estabilització ha tengut efectes 
principalment en l'explosió colonitzadora 
de vegetació herbàcia, sobretot en la 

Fig. 6. Límits i evolució de la vegetació arbòria al sistema dunar de s' Olla. 
Fig. 6. Limits and evolution of the vegetated surface in the dune system of s'Olla. 


Joredune i el cordó de dunes mòbils. No 
obstant, també ha facilitat el creixement 
d'individus aillats d'espècies arbustives- 
arbòries que poc a poc van apareixent, 
també, al sector més mòbil del sistema. 
Amb aquest escenari destacar dos factors 
importants, en primer lloc apuntar el 
notable retrocés de la línia de vegetació 
arbòria marcada entre 1956 (línia blava) i 
1979 (línia verda), mentre que en segon 
instància apuntar al creixement d'individus 
aillats arbori-arbustius a la zona més mòbil 
del sistema, tal i com apunta la situació 
marcada al 2012 (línia vermella) (Fig. 6). 


Evolució dels lòbuls de deflació (blowouts) 

A la Fig. 7 s'aprecien dues situacions a 
esmentar, en primer lloc destacar el notable 
avanç sofert pels lòbuls entre 1956 (línia 


blava) i 1979 (línia verda) (Fig. 7A). 
Aquest avanç s'aprecia fonamentalment al 
lòbul occidental, mentre que l'oriental es 
manté molt més estable. Si aquesta 
tendencia es relaciona amb el 
comportament del front dunar es pot 
observar com la zona sense presència de 
Joredune en dit període és la que esdevé 
més activa, i per tant, la que facilita un 
major avanç del lòbul de cap a l'interior, 
establint-ne una correlació espacial 
totalment positiva. Endemés, temporalment 
també hi ha una forta relació. El període 
1956-1979, moment de major avanç del 
lòbul occidental, coincideix també amb el 
moment de major retrocés de la foredune, 
fixat amb -47.97 m i una taxa de -2.10 
m/any (Taula 2). Aquest binomi es repetix 
entre — 1979-1989. Si la Fig. 7A 

Fig. 7. Evolució del lòbuls a s'Olla a partir de la línia marcada per la vegetació arbòria, A) 
situació evolutiva entre 1956-2002, B) situació evolutiva entre 2002-2012. 

Fig. 7. Evolution of sand lobes in s'Olla from the line drawn by tree vegetation, A) evolutive 
trend between 1956-2012, B) evolutive trend between 2002-2012. 

mostra com hi torna haver una pulsació 
important vers a l'avanç del lòbul 
occidental, el retrocés de la foredune en 
aquest cas es fixa en -12.8 m i una taxa de - 
0.9 m/any. 

En segon lloc, i ja centrant l'anàlisi a la 
Fig. 7B, es veu, a l'igual que succeia amb 
l'estabilització del front dunar i de la 
cobertura vegetal arbòria, que a partir de 
2002 es produeix una disminució vers a 
l'avanç dels dos lòbuls, especialment de 
l'occidental. Aquest escenari no és diferent 
si es torna comparar amb l'estat de 
conservació del front dunar. La recuperació 
de la primera línia de duna iniciada al 2002 
a conseqüéncies de les mesures de gestió 
aplicades suposà una estabilització 
progressiva del sistema suposant; en primer 
lloc una disminució de la dinàmica eòlica i 
sedimentària a conseqüència d'un 
increment de rugositat i resistència en 
primera línia, i en segon lloc facilitant la 
recuperació i repoblació natural de 
vegetació principalment herbàcia, però 
també arbustiva i arbòria. 


Discussió 


La disposició i evolució del sistema de 
s'Olla dibuixa un escenari marcat per la 
presència de dos gran lòbuls sedimentaris 
que s'endinsen terra endins des de la part 
superior de la platja emergida (Fig. 2). La 
seva estructura morfològica i el seu 
funcionament dinàmic, tot i que en una 
escala diferent, es podria relacionar amb les 
morfologies blowout. Aquesta afirmació ve 
arrel de les manifestacions d'autors com 
Glenn (1979), Carter et al. (1990), Hesp 
(2002) o Mir-Gual (2014) els quals 
postulen que els lòbuls de deposició 
sedimentaria, normalment existents a la part 
més interior, també formen part del blowout 
en el seu conjunt, generant doncs una 


diferenciació entre una área d'erosió, una 
de transport i una de deposició. 

Si bé és cert que l'estudi de les formes 
blowout en sistemes sedimentaris litorals 
s'ha incrementat al llarg de les darreres 
dècades, aquest ha estat en la seva gran 
majoria des d'una perspectiva 
individualitzada. No obstant, avui encara en 
manca informació de les conseqüéncies que 
de la seva formació i desenvolupament en 
poden derivar en tant a l'equilibri i estat de 
conservació de tot el sistema dunar 
associat. Alguns autors, de passada i de 
manera subtil, n'han fet alguna referència al 
respecte. Hugenholtz i Wolfe (2009) 
suggereixen que els blowouts — entesos com 
a morfologia — esdevenen els precursors a 
l'hora d'entendre la dinàmica de les dunes, 
i que en conseqüéncia, un increment en 
l'estudi de la dinàmica eòlica i sedimentària 
en blowouts ajudarà a entendre millor els 


processos de reactivació en dunes 
estabilitzades © semi  estabilitzades. 
D'aquesta manera, els autors deixen 


entreveure que el desenvolupament de 
morfologies erosives no s'ha de considerar, 
tampoc, com un fet aïllat dins el 
funcionament integral del sistema a on es 
desenvolupen, sinó que els seus efectes 
sinérgics poden tenir conseqüències 
considerables per a la integritat del mateix. 
Bate i Ferguson (1996) apunten que la 
formació de blowouts facilita l'entrada de 
vent dins del camp de dunes posterior. Així 
doncs, si es considera el vent com un del 
principals agents modalitzadors en sistemes 
sedimentaris litorals, cal entendre que 
aquest fet tindrà conseqüències en el 
devenir del camp de dunes existent a la part 
posterior dels blowouts en formació. 
L'existència d'aquestes plataformes 
erosives — com a conductes canalitzadors —, 
ajudades de l'existència de vents efectius 
des del punt de vista sedimentari — entesos 
com l'agent mecànic responsable —, 

facilitaran aports d'arena "fresca" de cap 
linterior del sistema (van Boxel et al., 
1997), fet que el reactivarà i en suposarà 
canvis geomorfológics a tenir en compte. 
Tal i com esmenten Gares i Nordstrom 
(1995) aquests  processos han estat 
Observats per altres autors tals com Cooper 
(1958) i Wiedemann (1990) en sistemes 
d'Oregon i Washington als EEUU 
respectivament, o Barrere (1992) a Franca. 

Amb el dit cap pensar en trobar els 
motius que, en el cas de s'Olla, han facilitat 
la formació i el desenvolupament de les 
dues morfologies blowout existents (Fig. 2) 
i en conseqüència, el patró geomorfològic 
evolutiu de tot el camp de dunes. Partint de 
les anàlisis realitzades i dels resultats 
obtinguts tres en serien els processos que, 
de forma individual i sinèrgica, han generat 
l'escenari actual. El primer procés a 
destacar passa per l'evolució de la primera 
línia de duna el qual ha estat controlat 
clarament per processos erosius. Tal i com 
reflecteixen les Fig. 3 i 4 aquest s'ha vist 
notablement caracteritzat per un retrocés 
generalitzat expressat en un moviment 
mitjà de 33.48 m terra endins en el període 
1956-2012, suposant una taxa de -0.6 
m/any (Taula 1). Prenent en consideració el 
que demostren autors com Mir-Gual et al. 
(2015) l'absència d'una primera línia de 
duna ben desenvolupada  (foredune) 
potencia la incidéncia eólica sobre el camp 
de dunes i incrementa els patrons de 
transport sedimentari des de la platja 
emergida cap a l'interior, podent generar 
una increment en la vulnerabilitat erosiva 
de les platges. 

El segon procés a destacar passa per la 
variació en la cobertura vegetal la qual, en 
el mateix període de mostreig, ha 
experimentat una lleugera peró sostinguda 
reducció expressada en -16.374 m? (Taula 3 
i Fig. 5 i 6). Tal i com manifesta Pethick 
(2001) la vegetació té un paper clau pel que 


fa a la caracterització dels camps de dunes, 
bé ajudant a retenir el sediment i fomentar 
la formació de morfologies incipients, o bé 
com a element fixador del substrat arenós. 
És així que una disminució de la cobertura 
vegetal suposa un increment de l'exposició 
d'arena lliure que podrá ser erosionada i 
transportada pel vent. 

Finalment, el tercer procés que en 
destaca és l'evolució geomorfològica de 
s'Olla pel comportament dels dos grans 
lòbuls sedimentaris existents, els quals han 
mostrat una tendència d'avanç generalitzat, 
sobretot en el període 1956-1979, tot 
coincidint amb el període de major retrocés 
de la foredune (Fig. 7A). Destacar també 
l'estabilització d'aquest avanç a partir de 
2002, ara en consonància amb 
l'estabilització també experimentada en el 
front dunar i en la disminució de la 
cobertura vegetal (Fig. 7B). 

L'alt dinamisme i fragilitat que 
caracteritza els sistemes de dunes litorals fa 
que una gran quantitat d'agents i processos 
en siguin els responsables de la seva 
formació i evolució. No obstant, és cabdal 
també considerar les sinèrgies que sovint es 
donen. En el cas de s'Olla la destrucció 
generalitzada de la primera línia de duna, 
principalment al llarg del període 1956- 
1979, va suposar una reactivació 
sedimentària del sistema i, en 
conseqüència, un increment en tant als 
patrons erosius des de la platja alta cap a 
l'interior. Una de les conseqüències 
d'aquesta reactivació sedimentaria, 
demostrada per autors com Barchyn i 
Hugenholtz (2012), passa per un efecte 
negatiu en el desenvolupament de la 
vegetació deguda la inestabilitat 
sedimentària. Aquesta tendència queda 
palesa també en el cas de s'Olla ja que, com 
s'ha demostrat, la tendència de la vegetació 
analitzada ha estat a disminuir. 

És així que la destrucció i degradació de 

Fig. 8. Esquema (sense escala) de la disposició estructural de s'Olla (Menorca). 
Fig. 8. Scheme (not scaled) of the structural disposition of s'Olla (Menorca). 

la primera línia de duna en aquest cas va 
suposar una reactivació sedimentaria del 
sistema dunar associat la qual ha tingut a la 
llarg dos elements que han esdevingut claus 
pel seu desenvolupament geomorfològic. 
En primera instància ha suposat un 
handicap en tant a la colonització de 
vegetació psammòfila, eliminant així la 
seva funció de retenció i estabilització 
sedimentària. La suma dels dos processos, 
lligada a les altes condicions energètiques — 
per vent — que tant caracteritzen la costa 
nord de Menorca, han fet que el sistema 
dunar en la seva integritat, a partir de la 
formació de dos gran blowouts, s'hagi 
desenvolupat de la manera que es presenta 
avui dia. 


Influència del control estructural sobre el 
desenvolupament del sistema 

El sistema dunar de s'Olla es postula 
com un exemple vers a la influència que el 
control estructural del terreny pot tenir en 
tant al desenvolupament del sistema dunar. 
Si bé l'anàlisi espai-temps (1956-2012) dut 
a terme i explicat en els epígrafs anteriors ja 
ens postula alguns agents claus pel que fa al 
comportament d'aquest sistema dunar al 
llarg de les darreres dècades, e.g. estat de 
conservació del front dunar, grau de 
cobertura de vegetació arbòria, etc., la 
projecció del cos de dunes perpendicular a 
la línia de costa convida a pensar, també, 
amb la influència que altres agents i factors 
poden tenir vers al seu comportament. Es 
dóna per suposada l'existència dels agents 
físics bàsics per a la formació del sistema 
de dunes, com són, a) existència de 
sediment, b) el vent com agent energètic, i 
c) un espai d'acomodació. No obstant, el 
desenvolupament que segueix el camp de 
dunes en aquest cas, perpendicular a la línia 
de costa que l'alimenta, es postula 
notablement diferent al patró que segueixen 
la majoria dels sistemes de dunes a les Illes 


Balears. En aquest sentit doncs, les 
condicions estructurals locals es presenten 
de nou com l'explicació que pot ajudar a 
entendre tals circumstàncies. 

Des del punt de vista geològic es tracta 
d'una sèrie monoclinal de materials del 
Juràssic — dolomies — i del Cretaci — 
margues i calcàries — que cabussen uns 30? 
cap a l'E (Fig. 8). La vall associada a la 
cala, responent de nou a processos d'erosió 
diferencial, es situa a sobre dels materials 
més margosos del Cretaci — més fàcilment 
erosionables — presentant una direcció N-S 
que torna a coincidir amb la direcció que 
presenten les capes (Mir-Gual, 2014). 
D'aquesta manera, l'espai d'acomodació, a 
on el material sedimentari és depositat, 
queda de nou condicionat per les 
condicions estructurals locals, fet que 
permet respondre alhora a la direcció i 
desenvolupament del sistema dunar terra 
endins, perpendicular a la línia de costa ja 
mencionada. 

La quantitat de sediment per una banda, 
i l'efecte energètic dels vents principals per 
l'altra, es tornen a establir com el 
denominador comú compartit amb la resta 
dels sistemes insulars. No obstant, com a 
fet diferencial i a l'igual que altres sistemes 
com el cas de Cala Mesquida (Mallorca), el 
control estructural és el que determina la 
fisonomia de l'espai d'acomodació i per 
extensió, el particular desenvolupament del 
sistema de dunes associat. 


Conclusions 


El sistema dunar de s'Olla (Menorca) 
presenta unes característiques 
geomorfològiques que, pel que respecte els 
seus patrons d'evolució espacio-temporals, 
contemplen notables diferències amb el 
perfil estàndard dels sistemes platja-duna a 
les Illes Balears. El seu desenvolupament 

terra endins, perpendicular a la línia de 
costa, fa que esdevingui un escenari 
divergent al model comú que aquests 
ambients presenten arreu de l'arxipèlag. El 
resultats obtinguts en aquest treball 
permeten explicar el perquè d'aquest 
realitat atribuint com a responsables tres 
factors principals. En primer lloc destacar 
la tendència regressiva que ha caracteritzat 
el comportament de la primera línia de 
duna des de 1956 ençà. El fet de que els 
processos erosius hagin imperat en el front 
d'aquest sistema ha suposat una notable 
desestabilització —arribant en alguns indrets 
a la seva desaparició— de la foredune. En 
segona instància val a destacar el 
comportament regressiu que ha sofert, 
també, la cobertura vegetal al llarg del 
mateix període d'estudi, disminuint el paper 
fixador que té la vegetació en tant al 
sediment. La conseqüéncia directa derivada 
de la sinérgia d'aquests dos processos rau 
en una reactivació sedimentària del sistema 
platja-duna ja que, sota una major 
incidéncia eólica i sense l'efecte dissuasiu 
de la foredune i la seva vegetació associada, 
els mecanismes de transport sedimentari 
entre la platja alta i l'interior del sistema 
dunar han incrementat. El resultat visible 
d'aquest escenari queda manifestat per 
l'avanç que els dos lòbuls principals han 
sofert de 1956 encà. Si bé la dinàmica física 
del sistema, amb alternança dels processos 
erosius i deposicionals descrits, explica en 
bona part el seu  desenvolupament 
geomorfológic, no cal oblidar el paper que 
l'estructura geológica circumdant ha tingut, 
també, alhora de condicionar el seu estat. 
La topografia derivada, en forma de cubeta 
perpendicular a la línia de costa, ha permés 
que l'espai d'acomodació hagi canalitzar la 
deposició sedimentària i el desenvolupa- 
ment del camp de dunes consolidades terra 
endins. 


Aquest treball permet concloure que 
l'estat de conservació de la primera línia de 
duna és essencial per a mantenir un 
equilibri sedimentari óptim en tot el sistema 
platja-duna, i que qualsevol episodi erosiu a 
la foredune pot tenir sinérgies negatives en 
tant a un increment de l'erosió a la platja 
emergida i a una reactivació sedimentària 
del camp de dunes consolidades. A més 
posa de manifest el paper i la importància 
que l'estructura circumdant té en tant a 
l'evolució i caracterització geomorfológica 
del sistema. 

